|  |  |
| --- | --- |
|  | **1.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **ELŐTERJESZTÉS** |
| A Képviselő-testület 2016. április 19. napján tartandó rendes nyilvános ülésére |
|  |
| Előterjesztő megnevezése:  | Markót Imre |
| Iktatószám:  | 2-68/2016-F-1 |
| Tárgy:  |  **A közterület használatáról****szóló 23/2013. (XII.20.) számú rendelet módosításáról** |
| Előterjesztés jellege: | **Rendelet-tervezet,** Határozat-tervezet, Tájékoztató, Beszámoló |
| Döntéshozatal: | Minősített többség (Mötv. 42. § 1.; 50. §) |
| Melléklet:  | 1 db **rendelet-tervezet**1 db **hatásvizsgálati lap** |
| Készítette: | Dr. Libor Imre aljegyző |
| Véleményezésre megküldve:  | A Képviselő-testület **Pénzügyi és Városfejlesztési Bizottsága**részére |
| Törvényességi véleményezésre bemutatva: | 2016. április 14. |

1. **ÁLTALÁNOS INDOKOLÁS**

Törökszentmiklósi Városi Önkormányzat Képviselő-testületének aközterület használatárólszóló 23/2013. (XII.20.) Ök. rendeletének módosítását a következő indokok alapján javaslom.

A rendelet-tervezet a kiemelt városi rendezvényeken szolgáltatók, árusok közterület használatával és díjtételeivel kapcsolatosan tartalmaz rendelkezéseket. A közterület ilyen használatának módja tipikusan gazdasági jellegű és az árusítók jelentősebb bevétellel számolhatnak, ezért indokolt a közterület használati feltételének egyedi, az általánostól eltérő szabályozása.

A jelenlegi szabályozás keretei nem adnak lehetőséget a rendezvényekből fakadó gazdasági előnyök önkormányzati érdekeknek megfelelő kiaknázására.

A kiemelt városi rendezvényeken történő közterület használati díj az általánostól magasabb összegben kerülne meghatározásra. A vendéglátó-ipari tevékenység végzésének kizárólagos lehetőségét pedig a rendelet szabályaitól eltérően, egyedi megállapodások alapján biztosítaná az önkormányzat.

A fentieken kívül a járműtárolás fogalmát is a magasabb szintű jogszabályok értelmezése alapján újra kell alkotni. Járműtárolásnak minősül a teher, személy és áruszállítást szolgáló jármű, vontató, munkagép, utánfutó, pótkocsi, lakókocsi, továbbá más személygépkocsinak, motorkerékpárnak, kerékpárnak nem minősülő jármű közterületen, vagy kijelölt parkolóhelyen a 2 órát meghaladó, huzamos idejű tartózkodása.

1. **RÉSZLETES INDOKOLÁS**

A tervezet 1.-5 §-a rendelkezik, az általános indoklásban jelzett célok megvalósításáról. Meghatározza a kiemelt városi rendezvények fogalmát, életszerűbbé válik a járműtárolás fogalma, lehetőség nyílik kedvezőbb díjtételek kialkudására, ezáltal bevétel növekedés várható.

A tervezet 6. §-a a hatálybalépésről rendelkezik.

1. **ELŐZETES HATÁVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **társadalmi hatásai:** Nincs közvetlen társadalmi hatása a tervezetnek.

**II. gazdasági hatásai:** A rendelettervezet a gazdaság szereplőinek terheit jelentősen nem növeli, a várható magasabb bevételi forrásokhoz igazítja a közterület használati díjakat.

**III. költségvetési hatásai:** A rendelettervezet alapján megvalósuló módosításokkal többletbevétel várható.

**IV. környezeti következményei:** Nincs közvetlen környezeti hatása a tervezetnek.

**V. egészségi következményei:** Nincs közvetlen egészségügyi hatása a tervezetnek.

**VI. adminisztratív terheket befolyásoló hatásai:** A tervezet a Törökszentmiklósi Polgármesteri Hivatal és a Város Ellátó Szolgálat adminisztratív terheit nem növeli.

**VII. megalkotásának szükségessége:** A kiemelt városi rendezvények során a gazdasági szereplők bevételeihez igazodó közterületi használati díj kialakítása.

**VIII. a jogalkotás elmaradásának várható következményei:** Törökszentmiklós Városi Önkormányzat a kiemelt városi rendezvényekből fakadó gazdasági előnyöket nem tudja kiaknázni.

**IX. alkalmazásához szükséges személyi, szervezeti, tárgyi és pénzügyi feltételek:** A szükséges feltételek adottak.

Tisztelt Képviselő-testület!

Kérem a rendelet-tervezet megvitatását és annak elfogadását!

Törökszentmiklós, 2016. április 13.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_\_/2016. ( \_\_\_\_ )**

**ÖNKORMÁNYZATI RENDELETE**

**Törökszentmiklós Városi Önkormányzat Képviselő-testületének a közterület használatáról szóló 23/2013. (XII.20.) Ök. rendeletének módosításáról**

Törökszentmiklós Városi Önkormányzat Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében eljárva, valamint Magyarország Alaptörvénye 32. cikk (1) bekezdés e) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

1. § Törökszentmiklós Városi Önkormányzat Képviselő-testületének a közterület használatáról szóló 23/2013. (XII.20.) önkormányzati rendelete (továbbiakban: Rendelet) 2. § 6. pont helyébe az alábbi rendelkezés lép:

„*6. Járműtárolás: járműtárolásnak minősül a rendelet hatálya alá tartozó közterületen, valamint közforgalmi parkolóhelyen valamennyi típusú gépjármű, pótkocsi, vontatmány, mezőgazdasági gép, munkagép 2 órát meghaladó, megszakítás nélküli tartózkodása.”*

2. § A Rendelet 2. § kiegészül egy 23. ponttal:

 *„23. Kiemelt városi rendezvények: Május 1.- Városi Majális; Május hónap utolsó vasárnapja – Városi Gyermeknap; Július hónap második hétvégéje – Szentmiklósi Napok; Augusztus 20. – az államalapítás és az államalapító Szent István király ünnepe”*

3. § A Rendelet 5. § (2) bekezdése kiegészül egy m) ponttal:

 *„m) A kiemelt városi rendezvényeken az előzetes igények (kapacitás, színvonal jellege, stb.) alapján kiválasztott kizárólagos vendéglátó-ipari szolgáltatató, és egyéb, más tevékenységet végző árusok, szolgáltatók által a szolgáltatás nyújtása céljából használt felépítmény, lakókocsi, vagy egyéb eszköz elhelyezésére.”*

4. § A Rendelet 12. § (2) bekezdésének „kivéve a táblázat 2. pontjában foglalt” szövegrésze helyébe a „kivéve a táblázat 2. és 8. pontjában foglalt ” szövegrész lép.

5. § A Rendelet 2. számú melléklete helyébe jelen rendelet 1. számú melléklete lép.

6. § Jelen rendelet a kihirdetés napján lép hatályba és az azt követő napon hatályát veszti.

Törökszentmiklós, 2016. április 13.

|  |  |
| --- | --- |
| Markót Imre s. k.polgármester | Dr. Majtényi Erzsébet s. k.jegyző |

**Kihirdetési záradék**

Ez a rendelet 2016. - én került kihirdetésre.

Dr. Majtényi Erzsébet

jegyző

1.számú melléklet a \_\_/2016.( ) önkormányzati rendelethez

Közterület-használati díjak

|  |  |  |
| --- | --- | --- |
|  | **„A”****A közterület használat módja** | **„B”****Díj** |
| 1. | Mobil tájékoztató és megállító táblák, pavilon kitelepült elárusítóhely, árusító és bank-automata elhelyezése, és árubemutatás | 450,- Ft+ÁFA/m2/hó |
| 2. | Ideiglenes alkalmi- és idényjellegű árusítás, áru és göngyöleg elhelyezése, képzőművészeti, alkalmi javító és szolgáltató tevékenység, virágárusítás | 500,- Ft+ÁFA/m2/nap |
| 3. | Kiállítás, vásár, alkalmi vásár, sport- és kulturális rendezvények, reklámtevékenység,  | 400,- Ft+ÁFA/m2/hó |
| 4. | Hét naptári napot meghaladó építési munkával kapcsolatos állvány, építőanyag, törmelék és tüzelőanyag elhelyezése (közút, járda, egyéb közterület igénybevételével) | 100,- Ft+ÁFA/m2/nap |
| 5. | Mozgóbolti és mozgó árusításra | 2.000,- Ft+ÁFA/gk/nap |
| 6. | Vendéglátó ipari előkert, állandó elárusító pavilonlása olása céljára egysége egységesen a forgatási helyszínozva, ez a rendelet tervezselő településkép | 550,- Ft+ÁFA/m2/hó |
| 7. | Önkormányzat által készített helyhez kötött hirdető állványon történő hirdetés elhelyezése | 2.500,- Ft+ÁFA/m2 /félév |
| 8. | Kiemelt városi rendezvény: |
|  Vendéglátó-ipari szolgáltatás (melegétel- és italfogyasztás) | egyedi megállapodás alapján\* |
|  Egyéb árusok, szolgáltatók | 1.000,- Ft+ÁFA/m2/nap\*\* |

\* Az egyedi megállapodás alapján a szerződő a tevékenység végzésére kizárólagos jogot szerez. A közterületi használati díj mértéke a rendezvény jellege, időszaka, várható látogatottsága alapján egyedileg kerül meghatározásra.

\*\* Amennyiben a közterület használati díj nem éri el az 5.000.- Ft összeget, a bérelt terület méretétől függetlenül 5.000.- Ft minimális díj alkalmazandó.